[{"text_idx": "#000000", "text": "CartrefCroeso i\u2019ch ro\u0302l newyddGweithio gyda chymunedauEich rolauCefnogaeth i gynghorwyrGweld pob Pwnc"}, {"text_idx": "#000001", "text": "\u2302 \u2192 Materion a heriau i gynghorau \u2192 Iechyd a gofal cymdeithasol"}, {"text_idx": "#000003", "text": "Mae gan gynghorau Cymru gyfrifoldeb statudol dros gynllunio a chomisiynu gofal cymdeithasol yng Nghymru, yn ogystal a\u0302 dyletswydd i ddiogelu unigolion. Mae hyn yn golygu mai cynghorau yw\u2019r pwynt cyswllt cyntaf i gefnogi a diogelu pobl ddiamddiffyn. Mae llawer o waith achos cynghorwyr yn dod o\u2019u ro\u0302l i gyfeirio pobl ddiamddiffyn neu eu gofalwyr at swyddogion a gwasanaethau\u2019r cyngor sy\u2019n gallu helpu."}, {"text_idx": "#000004", "text": "Mae pob un o\u2019r 22 cyngor yn cynllunio ac yn cyflawni\u2019r cyfrifoldeb statudol hwn yn wahanol; er enghraifft, mae rhai\u2019n darparu gofal yn uniongyrchol ac mae rhai\u2019n comisiynu gwasanaethau gan y sector preifat neu wirfoddol."}, {"text_idx": "#000005", "text": "Mae newid demograffig, galw, pwysau a heriau cynyddol o ganlyniad i\u2019r pandemig, a diffyg digon o gyllid i gyd yn rhoi gwasanaethau iechyd a gofal cymdeithasol dan bwysau. Hefyd, mae heriau recriwtio a chadw staff yn y gweithlu gofal cymdeithasol."}, {"text_idx": "#000007", "text": "Deddfau Iechyd a Gofal Cymdeithasol"}, {"text_idx": "#000008", "text": "Mae gwaith gofal cymdeithasol cynghorau\u2019n cael ei lywio gan y Ddeddf Gwasanaethau Cymdeithasol a Llesiant (Cymru) sy\u2019n amlinellu gweledigaeth ar gyfer ymyrraeth gynnar, buddsoddi mewn gwasanaethau ataliol ac integreiddio iechyd a gofal cymdeithasol. Yn fras, mae\u2019r Ddeddf yn ei gwneud yn ofynnol i gynghorau wneud y canlynol."}, {"text_idx": "#000009", "text": "1. Pobl \u2013 rhoi unigolyn a\u2019u hanghenion wrth wraidd eu gofal, a rhoi llais iddynt a mwy o reolaeth dros gyflawni canlyniadau personol sy\u2019n eu helpu i fod yn iach."}, {"text_idx": "#000010", "text": "2. Lles \u2013 cefnogi pobl i warchod eu lles eu hunain a mesur llwyddiant y cymorth hwn."}, {"text_idx": "#000011", "text": "3. Ymyrraeth gynnar \u2013 hyrwyddo\u2019r defnydd o ddulliau ataliol o fewn y gymuned i fynd i\u2019r afael ag anghenion pobl cyn iddynt waethygu\u2019n arw."}, {"text_idx": "#000012", "text": "4. Cydweithio \u2013 gweithio mewn partneriaeth yn well ar draws bob sefydliad a chefnogi pobl yn well i gyflawni canlyniadau cadarnhaol."}, {"text_idx": "#000013", "text": "Mae\u2019r Ddeddf yn canolbwyntio ar gyflawni\u2019r amcanion sy\u2019n angenrheidiol i sicrhau lles rhywun \u2013 fel unigolyn, fel rhan o deulu ac fel rhan o\u2019u cymuned."}, {"text_idx": "#000014", "text": "Mae\u2019r Ddeddf Rheoleiddio ac Arolygu Gofal Cymdeithasol (Cymru) yn darparu\u2019r fframwaith statudol i reoleiddio ac arolygu gofal cymdeithasol yng Nghymru. Gofal Cymdeithasol Cymru yw rheoleiddiwr gofal cymdeithasol yng Nghymru a\u2019r un sydd a\u0302 chyfrifoldeb am ddatblygu\u2019r gweithlu yn y sector gofal cymdeithasol a\u2019r blynyddoedd cynnar yn ogystal a\u0302 chefnogi ymchwil i ofal cymdeithasol a gwella gwasanaethau yng Nghymru. Mae ganddynt dri phrif nod, sef datblygu\u2019r gweithlu, gwella gofal a chymorth a gwella hyder y cyhoedd yn y maes gofal."}, {"text_idx": "#000015", "text": "Arolygiaeth Gofal Cymru sy\u2019n gyfrifol am gofrestru, arolygu a gweithredu i wella ansawdd a diogelwch gwasanaethau er lles pobl Cymru."}, {"text_idx": "#000017", "text": "Croeso i\u2019ch ro\u0302l newyddGweithio gyda chymunedauLlywodraethu yng NghymruEich rolau yn y CyngorY fframwaith moesegolRheolau a rheoliadau"}, {"text_idx": "#000018", "text": "Cyfathrebu a\u2019r cyfryngauMaterion a heriau i gynghorauCyllid a rheoli arianGweithio gyda swyddogionCynllunio, Perfformiad ac Adrodd CorfforaetholCefnogaeth i gynghorwyr"}]